Ministru kabineta noteikumu projekta

**„Grozījumi** **Ministru kabineta 2009. gada 3. novembra noteikumos Nr. 1290 „Noteikumi par gaisa kvalitāti””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2009. gada 3. novembra noteikumos Nr. 1290 „Noteikumi par gaisa kvalitāti”” (turpmāk - noteikumu projekts) izstrādāts, lai:  - risinātu problēmas, kas konstatētas praksē, īstenojot šobrīd spēkā esošos noteikumus un uzlabotu gaisa kvalitātes pārvaldību Latvijā;  - līdz 2016. gada 31. decembrim pārņemtu Eiropas Komisijas 2015. gada 28. augusta Direktīvu (ES) 2015/1480 (turpmāk ‑ direktīva 2015/1480), ar kuru groza dažus pielikumus Eiropas Parlamenta un Padomes Direktīvās 2004/107/EK un 2008/50/EK, ar ko paredz noteikumus attiecībā uz standartmetodēm, datu validēšanu un paraugu ņemšanas vietu izvietojumu gaisa kvalitātes novērtēšanai;  - ieviestu iepriekš nepārņemtās vai nepilnīgi pārņemtās Eiropas Parlamenta un Padomes 2008. gada 21. maija Direktīvas 2008/50/EK (turpmāk – direktīva 2008/50/EK) par gaisa kvalitāti un tīrāku gaisu Eiropai prasības un izpildītu atbildes vēstulē uz Eiropas Komisijas 2015. gada 1. jūlija pieprasījumu EU Pilot lietā Nr. 6211/14/ENVI solīto;  - pārņemtu atsevišķu normu, kas izriet no Eiropas Parlamenta un Padomes 2015. gada 25. novembra Direktīvas (ES) 2015/2193 (turpmāk ‑ direktīva 2015/2193) par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir uzlabot gaisa kvalitātes pārvaldību, nodrošināt precīzāku gaisa kvalitātes datu iegūšanu un nodrošināt, lai sabiedrībai būtu pieejama korekta un ticama informācija par esošo gaisa kvalitāti un būtu iespējams izdarīt secinājums par gaisa piesārņojuma radīto ietekmi uz veselību. Ar noteikumu projektu konkrētāk noteiktas dažādu iestāžu funkcijas, ka arī risinātas citas Ministru kabineta 2009. gada 3. novembra noteikumu Nr. 1290 „Noteikumi par gaisa kvalitāti” (turpmāk – MK noteikumi Nr. 1290) īstenošanas praksē konstatētās problēmas.  1. Noteikumu projekts risina šādas praksē konstatētās problēmas:  - noteikts, ka valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – LVĢMC) ir nacionālā references laboratorija un ir atbildīga par valsts monitoringa tīkla izveidi un šo staciju uzturēšanu, mērījumu veikšanu un mērījumu precizitātes nodrošināšanu, kā arī nepieciešamības gadījumā valsts monitoringa tīklā izmantoto metožu līdzvērtīguma pierādīšanu;  Šobrīd Rīgā Kr. Valdemāra ielā esošā stacija, kuras dati atbilstoši direktīvas 2008/50/EK prasībām tiek ziņoti Eiropas Komisijai (turpmāk – EK) un kura ir iekļauta valsts monitoringa tīklā un nepieciešama, lai nodrošinātu minimālo nepieciešamo monitoringa staciju skaitu, ir Rīgas domes īpašumā. Šī stacija ir tehniski nokalpojusi un ir nepieciešams veikt šīs stacijas nomaiņu un atsākt mērījumu veikšanu. Lai šo situāciju risinātu un lai Vides aizsardzības un reģionālās attīstības ministrija varētu iesniegt nepieciešamo informāciju EK, un izpildīt direktīvā 2008/50/EK noteiktās prasības, noteikumu projekts skaidri noteic, ka turpmāk par valsts monitoringa tīklu un minimālo staciju skaita nodrošināšanu atbilstoši direktīvas 2008/50/EK prasībām ir atbildīgs LVĢMC. Lai minēto prasību izpildītu un nodrošinātu minimālo nepieciešamo staciju skaitu Rīgā un arī pārējā Latvijas teritorijā, plānots izmantot Eiropas Savienības fondu finansējumu (darbības programma „Izaugsme un nodarbinātība” 5.4.2.2. pasākuma „Vides monitoringa un kontroles sistēmas attīstība un sabiedrības līdzdalības vides pārvaldībā veicināšana”) jaunas transporta ietekmes novērtējuma stacijas uzstādīšanai, kas aizstās Kr. Valdemāra ielā esošo staciju, un par kuras darbību turpmāk atbildēs LVĢMC, kā arī veikt citus uzlabojumus, lai nodrošinātu atbilstību Eiropas Savienības tiesību aktos noteiktajām prasībām gan Rīgas, gan arī pārējās Latvijas teritorijā esošajās gaisa kvalitātes monitoringa stacijās.  - šobrīd trūkst vienotas sistēmas, lai nodrošinātu kvalitatīvas un ticamas informācijas publicēšanu sabiedrībai. Ir konstatēti gadījumi, kad tiek publicēta informācija, kuras ticamība ir apšaubāma, jo nav pārliecības par to, ka iekārtām tiek veikta atbilstoša apkope, kalibrēšana un iegūtais datu apjoms ir pietiekams korektu secinājumu izdarīšanai u.t.t., līdz ar to sabiedrībai var tikt sniegta maldinoša informācija. Turklāt LVĢMC, kas ir atbildīgā iestāde par datu kvalitātes nodrošināšanas programmu koordinēšanu valstī, bieži vien pat nav informēts par to, kādas iekārtas pašvaldība plāno uzstādīt, un vai tajās tiek veiktas apkopes un datu kvalitātes kontrole.  Lai sabiedrībai sniegtu ticamu informāciju par esošo gaisa kvalitāti un lēmumu pieņemšanā izmantotu pamatotus un ticamus gaisa kvalitātes datus, noteikumu projekts paredz, ka citām valsts un pašvaldību iestādēm, kas tālāk iegūtos gaisa kvalitātes mērījumu datus izmanto sabiedrības informēšanai (tai skaitā, arī atspoguļojot informāciju dažādos politikas plānošanas un teritorijas attīstības plānošanas dokumentos) vai arī iegūtos datus izmanto gaisa piesārņojuma samazināšanas rīcības programmas izstrādei jānodrošina, ka mērījumus veic akreditēta laboratorija. Lai pārējām iestādēm dotu pietiekamu laiku akreditācijas nodrošināšanai, noteikts, ka minētā prasība stājas spēkā 2018.gada 1.septembra.  Konkrētā prasība neattiecas uz operatoru veikto gaisa kvalitātes monitoringu, kā arī dažādām zinātniskajām institūcijām, kas veic gaisa kvalitātes mērījumus un iegūtos datus izmanto dažādu pētījumu veikšanai.  Veicot indikatīvus mērījumus, iestādes var arī nenodrošināt, ka mērījumus veic akreditēta laboratorija, bet tādā gadījumā ir jāiesniedz atbilstoši dokumenti LVĢMC, lai LVĢMC kā nacionālā references laboratorija par noteiktu samaksu varētu izvērtēt vai veiktie mērījumi atbilst noteikumos noteiktajām prasībām un par to informēt arī attiecīgo iestādi. Noteikumu projekts paredz, ka minētā prasība stājas spēkā 2018.gada 1.septembra.  Iestāde, kas veic gaisa kvalitātes mērījumus varēs arī neievērot iepriekš noteiktās prasības, taču tādā gadījumā šos datus varēs uzskatīt tikai par aptuveniem un nebūtu pieļaujama to izmantošana kādu lēmumu pieņemšanai (piemēram, lēmumi par jaunu objektu būvniecību un to radīto ietekmi uz gaisa kvalitāti) vai arī politikas plānošanas dokumentu, teritorijas attīstības plānošanas dokumentu un pašvaldību saistošo noteikumu izstrādei. Publicējot šādus datus sabiedrībai būs jānorāda, ka iegūtie dati par gaisa kvalitāti ir aptuveni.  Valsts un pašvaldību iestādēm, kas veic gaisa kvalitātes mērījumus un iegūtos datus publicē sabiedrībai vai arī izmanto gaisa kvalitātes uzlabošanas rīcības programmu izstrādei būs jāinformē LVĢMC par uzstādīto iekārtu atrašanās vietu.  Iesniegtā informācija palīdzēs LVĢMC izvērtēt, kuru staciju dati ir ticami un atbilst direktīvā 2008/50/EK noteiktajām prasībām, bet kurās monitoringa stacijās iegūtie dati var tikt uzskatīti tikai par aptuveniem, un šo informāciju sākot ar 2020.gadu un turpmāk reizi 5 gados darīt pieejamu arī sabiedrībai, publicējot savā mājas lapā internetā.  Noteikumu projekts paredz, ka turpmāk LVĢMC savā tīmekļa vietnē publicēs norādes par piemērojamām kvalitātes kontroles procedūrām, kuras varēs izmantot arī pārējās iestādes, kas veic gaisa kvalitātes mērījumus, tādā veidā īstenojot Eiropas Savienības mēroga kvalitātes nodrošināšanas programmu koordināciju Latvijā.  - noteikumu projekts precizē normas, kas saistītas ar izmantojamās mērījumu metodes līdzvērtīguma pierādīšanu. Noteikumu projekta 14.punkts paredz, ka daļiņu PM10 un PM2,5 gadījumā, ja tiek izmantota metode, kas nav noteikumos minētā bāzes (references) metode, tad līdzvērtīguma nodrošināšanai izmanto koeficientus un tos apstiprina vai groza ar atsauci uz EK izstrādātajām vadlīnijām (vadlīnijas pieejamas: <http://ec.europa.eu/environment/air/quality/legislation/pdf/equivalence.pdf>). Ja kādai institūcijai noteikumu projekta 14.punktā minēto prasību izpildei būs nepieciešamas minētās vadlīnijas, tad VARAM (ar Valsts Valodas centra iesaisti) pēc pieprasījuma nodrošinās šo vadlīniju tulkošanu latviešu valodā.  - ņemot vērā to, ka piecu gadu periodā Latvijā parasti nav novērojamas tādas izmaiņas (piemēram, jaunu nozīmīgu rūpniecisku objektu būvniecība), lai būtu nepieciešams mainīt staciju novietojumu, precizēts, ka turpmāk LVĢMC pārskatīs valsts iedalījumu zonās reizi 5 gados, nevis reizi 3 gados, kā minēts iepriekš. Jānorāda, ka līdz šim Latvija tiek iedalīta 2 gaisa kvalitātes pārvaldības zonās – Rīga un pārējā Latvija, un līdz šim šo iedalījumu nav bijis nepieciešams mainīt;  Līdzīgi arī detalizētos pārskatus plānots gatavot reizi 5 gados, nevis ik pēc 3 gadiem, kas ļaus analizēt gaisa kvalitātes tendences ilgākā laika posmā. Tas palīdzēs samazināt arī izdevumus, kas iepriekš bija nepieciešami tik biežai pārskatu gatavošanai. Vienlaikus plānots uzlabot ikgadējo gaisa kvalitātes pārskatu, lai tajā būtu pieejama vispusīga informācija visām iesaistītajām pusēm.  - noteikts, ka valsts monitoringa tīklā iekļautajām stacijām nedrīkst mainīt novietojumu vai tās slēgt bez saskaņojuma ar Vides aizsardzības un reģionālās attīstības ministriju. Spēkā esošo noteikumu darbības laikā ir bijušas situācijas, kad bez saskaņojuma ar Vides aizsardzības un reģionālās attīstības ministriju atsevišķas gaisa monitoringa stacijas ir slēgtas, līdz ar to radot problēmas ar ziņojumu un datu iesniegšanu EK;  - noteikts, ka atskaites par rīcības programmas izpildi iepriekšējā gadā pašvaldība iesniedz Vides aizsardzības un reģionālās attīstības ministrijā, nevis Valsts vides dienesta reģionālajā vides pārvaldē, kā tas bija līdz šim. Vides aizsardzības un reģionālās attīstības ministrija attiecīgi nodot šo informāciju tālāk gan Valsts vides dienestam, gan arī LVĢMC, kā arī izvērtē rīcības programmas izpildi, un nepieciešamības gadījumā sasauc kopā iesaistītās institūcijas;  - veikti citi redakcionāli precizējumi gan Ministru kabineta 2009. gada 3. novembra noteikumos Nr. 1290 „Noteikumi par gaisa kvalitāti”, gan arī noteikumu pielikumos, lai precīzāk pārņemtu direktīvas 2008/50/EK prasības un izpildītu atbildes vēstulē uz EK 2015. gada 1. jūlija pieprasījumu EU Pilot lietā Nr. 6211/14/ENVI solīto. Papildus precizēti iestāžu nosaukumi, piemēram, aizstāts lietotais nosaukums "Valsts vides dienesta reģionālā vides pārvalde" ar nosaukumu "Valsts vides dienests", kas ir pareizais šīs iestādes nosaukums.  - papildināts arī Ministru kabineta 2009. gada 3. novembra noteikumu Nr. 1290 „Noteikumi par gaisa kvalitāti” deleģējums ar Vides aizsardzības likuma 17.panta otro daļu, kas pilnvaro Ministru kabinetu noteikt prasības, kas attiecas uz monitoringa veikšanas kārtību.  2.  Noteikumu projektā noteiktas šādas galvenās prasības, kas izriet no direktīvas 2015/1480:  - aktualizētas gaisa piesārņojuma mērījumu metodes jeb standarti. Veikts izvērtējums par iespēju piemērot tiešo atsauču uz standartiem vietā - netiešās atsauces, un secināts, ka šajā gadījumā, ja netiek lietotas tiešās atsauces, tad netiks korekti pārņemtas direktīvas prasības.  Noteikts, ka centram kā nacionālajai references laboratorijai ir pienākums akreditēties atbilstoši jaunākajām standartmetodēm attiecībā uz tām vielām, kuru koncentrācija pārsniedz apakšējo piesārņojuma novērtēšanas slieksni. Šo prasību iespējams izpildīt sākot no 2018.gada, kad tās veikšanai tiks piešķirts finansējums;  - sākot ar 2019. gadu un reizi 5 gados LVĢMC būs jāizvērtē valsts monitoringa tīklā iekļautajām stacijām izveidotā kvalitātes nodrošināšanas un kontroles sistēma un jāsniedz informācija par veiktā izvērtējuma rezultātiem Vides aizsardzības un reģionālās attīstības ministrijai;  - lai nodrošinātu precīzākus mērījumu rezultātus, noteikumu projekts nosaka pienākumu nacionālajai references laboratorijai vismaz reizi 3 gados piedalīties Eiropas Savienības līmeņa savstarpējā iekārtu salīdzināšanā un nepieciešamības gadījumā novērst konstatētās neatbilstības;  - noteikumu projekts paredz, ka sākot ar 2020. gadu un turpmāk reizi 5 gados LVĢMC būs jāveic esošā monitoringa tīkla pārskatīšana. Šāda prasība ir noteikta arī šobrīd spēkā esošajos, taču netika noteikts, ka šādu izvērtējumu jāiesniedz EK, līdz ar to finansējuma trūkuma dēļ šāds izvērtējums netika veikts pilnvērtīgi kā to paredz direktīva.  3. Noteikumu projekts pārņem šādu direktīvas 2015/2193 prasību:  direktīvas 2015/2193 6. panta 9. punkts noteic prasību, ka, veicot gaisa kvalitātes uzlabošanas rīcību programmu izstrādi, ir jāizvērtē arī vidējas un mazas jaudas sadedzināšanas iekārtu radītā ietekme uz gaisa kvalitāti. Tādēļ noteikumu projekta 25. punkts paredz, ka, veicot gaisa kvalitātes uzlabošanas rīcības programmu izstrādi, jāveic arī novērtējums par sadedzināšanas iekārtu radīto ietekmi uz gaisa kvalitāti, un ja rezultātā tiks secināts, ka būtu nepieciešams konkrētā pašvaldībā esošajām sadedzināšanas iekārtām noteikt stingrākas prasības, tad pašvaldība atbilstoši likuma „Par piesārņojumu” 14. panta 2. punktā noteiktajam varēs iekļaut stingrākas prasības pašvaldības saistošajos noteikumos.  Nosakot stingrākas prasības, pašvaldībai būs jāņem vērā EK sagatavotā informācija par emisiju līmeņiem, ko var sasniegt ar labākajām pieejamajām tehnoloģijām. Tā kā uz noteikumu projekta izstrādes brīdi šādu informāciju EK vēl nav sagatavojusi, tad gadījumā, ja šāda informācija tiks sagatavota vadlīniju formā, tad VARAM (ar Valsts Valodas centra iesaisti) atbilstoši pieprasījumam veiks šo vadlīniju tulkošanu latviešu valodā.  Papildus jānorāda, ka pārējās direktīvas 2015/2193 prasības plānots pārņemt 2017. gada laikā, veicot grozījumus normatīvajos aktos, kas noteic prasības sadedzināšanas iekārtām. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, LVĢMC, Valsts vides dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. sabiedrība, kurai ir pieejama ticama un atbilstoša informācija par gaisa kvalitāti; 2. komersanti un iestādes (operatori), kuri savai darbībai izmanto datus par gaisa piesārņojuma fona koncentrācijām, uz kuru pamata tiek pieņemti lēmumi par atļaujas izsniegšanu vai neizsniegšanu; 3. kontroles institūcijas un citas iestādes, kas veic gaisa kvalitātes mērījumus un šo informāciju publicē. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nerada negatīvu ietekmi uz uzņēmējdarbības vidi.  Tām pašvaldībām un citām organizācijām, kas vēlās brīvprātīgi veikt savā teritorijā papildus mērījumus un šos datus darīt pieejamus sabiedrībai, tiks radīts papildus slogs, informējot LVĢMC par savā teritorijā uzstādītajām monitoringa iekārtām un to atbilstību direktīvas 2008/50/EK un 2015/1480 prasībām.  LVĢMC palielinās slogs saistībā ar pašvaldību un citu organizāciju iesniegtās informācijas izvērtēšanu un pārskatu publicēšanu.  Vienlaikus LVĢMC tiks samazināts administratīvais slogs, jo turpmāk detalizēto pārskatu par gaisa kvalitāti un valsts teritorijas iedalījums zonās būs jāveic tikai reizi 5 gados, nevis reizi 3 gados, kā tas tika noteikts iepriekš. |
| 3. | Administratīvo izmaksu monetārs novērtējums | Nav iespējams novērtēt cik lielas administratīvās izmaksas radīs noteikumu projekta 16.punktā noteikto prasību izpilde, jo šobrīd nav zināms vai vispār kāda iestāde un organizācija plāno veikt gaisa kvalitātes mērījumus un iesniegt nepieciešamos dokumentus izvērtēšanai LVĢMC.  Par pārējām prasībām ministrija nevar veikt detalizētu administratīvo izmaksu aprēķinu, jo nav iespējams precīzi noteikt kādas administratīvās izmaksas radīs dažādu noteikumu projektā minēto pārskatu, novērtējumu un citu noteikumos minēto prasību izpilde. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 5 | 6 | 7 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 148 601 | 146 716 | 129 664 |
| 2.1. valsts pamatbudžets | 0 | 0 | 148 601 | 146 716 | 129 664 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | - 148 601 | - 146 716 | - 129 664 |
| 3.1. valsts pamatbudžets | 0 | 0 | - 148 601 | - 146 716 | - 129 664 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |  |
| 5.3. pašvaldību budžets | 0 | 0 | 0 | 0 |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **Detalizēts izdevumu apraksts:**  **1. Jauno gaisa kvalitātes monitoringa staciju uzturēšanas izmaksas:**  No Eiropas Reģionālās attīstības fonda līdzekļiem (saistīts ar 2016.gada 20.decembra MK noteikumiem Nr.859 “Darbības programmas "Izaugsme un nodarbinātība" 5.4.2. specifiskā atbalsta mērķa "Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.2. pasākuma "Vides monitoringa un kontroles sistēmas attīstība un sabiedrības līdzdalības vides pārvaldībā veicināšana" īstenošanas noteikumi” (turpmāk – MK noteikumi Nr.859) plānots uzstādīt trīs jaunas monitoringa stacijas, lai varētu nodrošināt atbilstību gaisa kvalitātes jomas direktīvu prasībām. Viena autotransporta novērojumu stacija nepieciešama Rīgā, jo šobrīd nedarbojas Kr.Valdemāra ielā esošā stacija, kas ir Rīgas domes pārziņā. Savukārt, lai nodrošinātu pārējās Latvijas teritorijā direktīvā noteikto minimālo nepieciešamo staciju skaitu, plānots uzstādīt 2 jaunas fona monitoringa stacijas Rēzeknē un Liepājā. Šobrīd Liepājā un Rēzeknē ir 2 transporta ietekmes stacijas, taču nepieciešams veikt arī mērījumus pilsētas fona līmenī, lai varētu izpildīt direktīvā noteiktos kritērijus un nodrošināt minimālo nepieciešamo staciju skaitu.  Papildus finansējums **26 000 *euro* katru gadu sākot no 2018. gada** nepieciešams, lai varētu turpināt uzturēt šīs trīs jaunās gaisa monitoringa stacijas. Papildus finansējums ietver izdevumus par:  - elektrību - 4500 *euro*/gadā;  - sakariem: 2400 *euro*/gadā.  - gaisa analizatoru pārbaudi kalibrācijas centrā līdz Latvijas references laboratorijas akreditācijas pabeigšanai 15 gab. x 1273 *euro* =19 100 *euro*/ gadā.  Trīs jauno gaisa kvalitātes monitoringa staciju uzturēšanai nepieciešamo finansējumu 2018. un 2019.gadā plānots pieprasīt Ministru kabinetā, sagatavojot likumprojektu par valsts budžetu 2018. gadam un likumprojektu par vidēja termiņa budžeta ietvaru 2018., 2019. un 2020. gadam, kopā ar visu ministriju un citu centrālo valsts iestāžu priekšlikumiem jaunajām politikas iniciatīvām, ievērojot valsts budžeta finansiālās iespējas. Savukārt sākot no 2020.gada šīs papildus izmaksas tiks plānotas kā uzturēšanas izmaksas pabeigtam Eiropas Savienības politiku instrumentu un pārējās ārvalstu finanšu palīdzības līdzfinansētam projektam, ierosinot pārdalīt finansējumu no attiecīgā gada valsts budžeta likumā noteiktās apropriācijas budžeta resora “74. Gadskārtējā valsts budžeta izpildes procesā pārdalāmais finansējums” programmā 01.00.00 “Apropriācijas rezerve” uz attiecīgu VARAM budžeta programmu/apakšprogrammu. Esošo valsts jeb LVĢMC piederošo monitoringa staciju uzturēšanai papildus līdzekļi no valsts budžeta netiks prasīti (informācija par esošajām valsts jeb LVĢMC pārziņā esošajām stacijām pieejama: <http://www.meteo.lv/gaisa-kvalitates-staciju-karte/?nid=470>).  **Lai izpildītu direktīvā 2015/1480 un noteikumu projektā iekļautās jaunās prasības nepieciešams papildus finansējums arī šādu pasākumu veikšanai**:  2.  **Nacionālās references laboratorijas izveide un tai noteikto funkciju izpilde:**  Lai varētu izpildīt 16.punktā izteiktajā 8.2 punktā noteikto prasību par laboratorijas akreditāciju atbilstoši noteikumu projektā iekļautajiem jaunajiem standartiem, **2018.gadā**  nepieciešams papildus finansējums **122 601 *euro*** apmērā, kas ietver šādas izmaksu pozīcijas:   * Latvijas Nacionālais akreditācijas biroja vizīte un metožu akreditācija: 4000 *euro*; * divu ārvalstu ekspertu piesaiste: 6400 *euro* (1 eksperta izmaksas 3200 *euro* x 2 eksperti = 6400 *euro*); * prasmes pārbaužu pierādīšana, piedaloties starplaboratoriju salīdzinošajos mērījumos: ārpakalpojums 3000 *euro* (231 cilvēkstundas gadā x stundas likme 13 *euro*) *=* 3000 *euro*. Iespējams veikt tikai kā ārpakalpojumu, jo nepieciešams, lai cita neatkarīga akreditēta laboratorija novērtē LVĢMC atbilstību noteiktajām prasībām. * izdevumi par references materiāliem: 3000 *euro* (5 gāzes baloni x vidēja balonu cena 600 *euro*) = 3000 *euro*; * transportēšanas izdevumi iekārtām, kuras piedalīsies starptautiskos starplaboratoriju salīdzinošajos mērījumos, kas tiek organizēti Itālijā: 1000 *euro*; * dažādu references laboratorijai noteikto funkciju izpilde, tai skaitā, koordinēt un nodrošināt nacionālās references laboratorijas akreditācijas procesu, piedalīties jaunu metodiku izstrādē, veikt esošo metodiku optimizāciju un ieviešanu, piedalīties starptautisko standartu tulkošanā un adaptācijā Latvijas valsts standarta statusā, nepieciešamības gadījumā piedalīties citu metodiku līdzvērtīguma pierādīšanā, koordinēt laboratorijas sadarbību ar EK izveidoto nacionālo references laboratoriju Eiropas tīklu un Kopīgo Pētniecības centru, tai skaitā – koordinēt dalību šo iestāžu organizētajās prasmes pārbaudēs, kā arī organizēt laboratorijas kā references iestādes rīkotas prasmes pārbaudes, nodrošināt jaunizveidotā monitoringa tīkla analizatoru kvalitatīvu darbību saskaņā ar nacionālo references laboratorijām noteikto procedūru un metodiku prasībām (ietver: ikgadēju analizatoru kalibrēšanu, kalibrēšanu pēc būtisku remontdarbu izpildes, regulārās tehniskās apkopes, daļiņu PM10 un PM2,5 frakcijas masas mērījumu metodes testēšana lauku apstākļos, lai demonstrētu līdzvērtīgumu references metodei ar izrietošā koeficienta aprēķināšanu, nodrošināt novērojumu datu plūsmu uzraudzību saskaņā ar nacionālajai references laboratorijai noteikto procedūru un metodiku prasībām), sekot līdzi tehnoloģiskajai attīstībai un apgūt jaunas testēšanas iekārtas: 87 504 *euro* (6731 cilvēkstundas gadā x stundas likme 13 *euro*). * trīs darbinieku apmācība: 6000 *euro* (viena darbinieka apmācība 2000 *euro* x 3); * komandējumu izdevumi, ja apmācības iespējamas vienīgi ārvalstīs: 5691 *euro* (komandējuma izdevumi vienam cilvēkam uz 7 dienām 1897 *euro* (dienas nauda vidēji 287 *euro* + viesnīca vidēji 1260 *euro +* transporta izdevumi 350 *euro*) x 3 darbinieki = 5691 *euro*). Aprēķinātā summa ir aptuvena, jo uz doto brīdi nav iespējams precīzi noteikt cik daudz dienas aizņems apmācības, ja tās būs nepieciešams veikt kādā citā valstī. * izdevumi par akreditācijas dokumentu sagatavošanu, dokumentu tulkošanu angļu valodā: 6006 *euro* (~ 231 lpp. x 26 EUR (vienas lapas tulkošanas izmaksas, pieņemot, ka vienā lapā ir ap 500 vārdiem)*.*   Lai izpildītu gaisa kvalitātes direktīvas prasības pastāv arī alternatīva iespēja neveidot LVĢMC kā Latvijas nacionālo references laboratoriju, bet no direktīvas izrietošos pienākumus uzticēt veikt kādai citai akreditētai laboratorijai citā ES dalībvalstī, taču šādā gadījumā izmaksas ir ievērojami lielākas, jo darbus attiecībā uz tīkla mērījumu aparatūras kvalitatīvas darbības nodrošināšanu būs jāizpilda uz ārpakalpojuma pamata. Kopumā šī varianta realizēšanas gadījumā sākot no 2018.gada un nākamo deviņu gadu periodā būtu nepieciešami ~ 1 312 362 EUR un būtu nepieciešami arī papildus izdevumi par esošā tehniskā personāla atalgojumu, kuru pienākumos būtu valsts monitoringa tīklā iekļautajām monitoringa stacijām kvalitātes nodrošināšanas un kvalitātes kontroles sistēmas izveidošana, kas paredz veikt regulāru iekārtu apkopi, kas ir nepieciešama mēriekārtu precizitātes garantēšanai, kā arī nodrošina datu vākšanas un paziņošanas kvalitātes kontroles procedūras izstrādi un mērījumu datu izsekojamību. Būtu nepieciešami arī izdevumi valsts monitoringa tīklā iekļauto staciju mērījumu metožu akreditēšanai laboratorijā. Turklāt šādā gadījumā Latvijai šajā jomā nebūtu neviena eksperta un nebūtu iespējams arī pilnvērtīgi aizstāvēt Latvijas intereses gadījumos, ja EK nāks klajā ar dažādiem ierosinājumiem attiecībā uz gaisa kvalitātes monitoringa veikšanu.  Jānorāda, ka uz doto brīdi pārējās ES dalībvalstis šo pienākumu uztic savā valstī esošajām organizācijām (informācija pieejama: <https://ec.europa.eu/jrc/en/aquila/members>), kuras, atšķirībā no Latvijas, regulāri piedalās nacionālo references laboratoriju organizētajos pasākumos. Tai pat laikā, arī pārējām izveidotajām laboratorijām līdzīgi kā LVĢMC būs jāveic papildus pasākumi, lai izpildītu jaunajā direktīvā noteiktās prasības.  **Līdz ar to noteikumu projektā kā izmaksu efektīvākais un saprātīgākais risinājums izvēlēts veidot LVĢMC kā nacionālo references laboratoriju**. Noteikumu projektā piedāvātā risinājuma īstenošanai deviņu gadu periodā nepieciešami aptuveni 1 010 733 EUR ar PVN. Šī paša finansējuma ietvaros tiks nodrošināta pilnībā visas ES direktīvā noteiktās prasības.  3. **Nacionālās references laboratorijas statusa uzturēšana un tai noteikto pienākumu veikšana:**  Turpmāk **katru gadu, sākot ar 2019. gada** akreditētas laboratorijas statusa nodrošināšanai nepieciešami papildus **95 164 *euro*:**   * dažādu references laboratorijai noteikto funkciju izpilde, tai skaitā, koordinēt un nodrošināt nacionālās references laboratorijas akreditācijas procesu, piedalīties jaunu metodiku izstrādē, veikt esošo metodiku optimizāciju un ieviešanu, piedalīties starptautisko standartu tulkošanā un adaptācijā Latvijas valsts standarta statusā, nepieciešamības gadījumā piedalīties citu metodiku līdzvērtīguma pierādīšanā, koordinēt laboratorijas sadarbību ar EK izveidoto nacionālo references laboratoriju Eiropas tīklu un Kopīgo Pētniecības centru, tai skaitā – koordinēt dalību šo iestāžu organizētajās prasmes pārbaudēs, kā arī organizēt laboratorijas kā references iestādes rīkotas prasmes pārbaudes, nodrošināt jaunizveidotā monitoringa tīkla analizatoru kvalitatīvu darbību saskaņā ar nacionālo references laboratorijām noteikto procedūru un metodiku prasībām (ietver: ikgadēju analizatoru kalibrēšanu, kalibrēšanu pēc būtisku remontdarbu izpildes, regulārās tehniskās apkopes, daļiņu PM10 un PM2,5 frakcijas masas mērījumu metodes testēšana lauku apstākļos, lai demonstrētu līdzvērtīgumu references metodei ar izrietošā koeficienta aprēķināšanu, nodrošināt novērojumu datu plūsmu uzraudzību saskaņā ar nacionālajai references laboratorijai noteikto procedūru un metodiku prasībām), sekot līdzi tehnoloģiskajai attīstībai un apgūt jaunas testēšanas iekārtas: 87 504 *euro* (6731 cilvēkstundas gadā x stundas likme 13 *euro*):87 504 *euro.* * izdevumi par references materiāliem: 3000 *euro*; * ikgadējā Latvijas Nacionālais akreditācijas biroja vizīte: 1500 *euro;* * viena ārvalstu eksperta izmaksas - 1600 *euro;* * izdevumi par akreditācijas dokumentu sagatavošanu, dokumentu tulkošanu angļu valodā: 1560 *euro* (~ 60 lpp. x 26 EUR (vienas lapas tulkošanas izmaksas, pieņemot, ka vienā lapā ir ap 500 vārdiem).   4. **Valsts monitoringa tīklā iekļauto iekārtu savstarpējās salīdzināšana ar citās ES dalībvalstīs esošajām iekārtām:**  **2019.gadā un pēc tam reizi 3 gados** 16. punktā izteiktais 8.4 punkts, kas paredz, ka ir jāveic valsts monitoringa tīklā iekļauto iekārtu savstarpējās salīdzināšana ar citās ES dalībvalstīs esošajām iekārtām, izpildei nepieciešami papildus līdzekļi **10 552** *euro* apmērā, kas ietver:  - transportēšanas izdevumi iekārtām, kuras prasmes pārbaužu veikšanai nāksies transportēt uz prasmes pārbaudes organizēšanas vietu ~ 1000 *euro*;  - prasmes pārbaužu pierādīšana, piedaloties starplaboratoriju salīdzinošajos mērījumos: ārpakalpojums 3000 *euro* (231 cilvēkstundas gadā x stundas likme 13 EUR). Iespējams veikt tikai kā ārpakalpojumu, jo nepieciešams, lai cita neatkarīga akreditēta laboratorija novērtē LVĢMC atbilstību noteiktajām prasībām.  - trīs darbinieku apmācība: 3000 *euro* (viena darbinieka apmācība 1000 *euro* x 3);  - komandējumu izdevumi, ja apmācības iespējamas vienīgi ārvalstīs: **3552** *euro* (komandējuma izdevumi vienam cilvēkam uz 4 dienām 884 *euro* (dienas nauda vidēji 164 *euro* + viesnīca vidēji 720 *euro +* transporta izdevumi 300 *euro*) x 3 = 3552 *euro*). Aprēķinātā summa ir aptuvena, jo uz doto brīdi nav iespējams precīzi noteikt cik daudz dienas aizņems apmācības, ja tās būs nepieciešams veikt kādā citā valstī.  5**. Izvērtējums par valsts monitoringa tīkla stacijās izveidoto kvalitātes nodrošināšanas sistēmu:**  **2019.gadā un pēc tam reizi 5 gados** 18. punktā ierosinātā grozījuma (8.3 punkts), kas nosaka nepieciešamību sagatavot izvērtējumu par izveidoto kvalitātes nodrošināšanas sistēmu, izpildei papildus nepieciešami **15 000***euro* (1154 cilvēkstundas gadā x 13 *euro* (stundas likme)). Ņemot vērā, ka uzdevums jāveic tikai reizi 5 gados, tad tas kā papildus pienākums tiks uzticēts esošajiem LVĢMC darbiniekiem. Tai pat laikā nepieciešams piešķirt papildus finansējumu, lai VARAM var deleģēšanas līguma ietvaros apmaksāt šāda uzdevuma veikšanu, jo iepriekš šāds uzdevums nav veikts un finansējums tā veikšanai iepriekš netika piešķirts.  6. **Gaisa kvalitātes monitoringa tīkla pārskatīšana:**  **2020.gadā un pēc tam reizi piecos gados** būs nepieciešami papildus ~ **8500 *euro*** noteikumu projekta 20. punktā izteiktajā 14.1 punktā noteikto prasību pilnvērtīgai izpildei, kas ietver:  - 5950 *euro* = 458 cilvēkstundas gadā x 13 *euro* (stundas likme). Uzdevumu veiks trīs esošie LVĢMC darbinieki.  - modelēšanai nepieciešamo ievaddatu iegāde - 2550 *euro*.  Minētais grozījums paredz, ka reizi piecos gados nepieciešams veikt valsts monitoringa tīkla izvērtējumu. Iepriekš šāds uzdevums tika veikts 2014. gadā, un tam tika izlietoti 6500 *euro*, taču lai izpildītu direktīvā 2015/1480 noteiktās prasības, nepieciešams ne tikai apkopot informāciju par esošajām stacijām un izvērtēt, vai tās atbilst direktīvā 2015/1480 noteiktajiem kritērijiem, kā tas tika darīts 2014. gadā, bet papildus veikt arī gaisa piesārņojuma izkliedes modelēšanu, lai varētu noteikt, kurās vēl vietās Rīgā pastāv gaisa kvalitātes problēmas, un būtu nepieciešams veikt gaisa kvalitātes nepārtrauktos mērījumus.  Finansējumu šīs anotācijas III sadaļas 6.apakšpunkta 2. - 6.apakšpunktā minēto pasākumu veikšanai plānots pieprasīt Ministru kabinetā, sagatavojot likumprojektu par valsts budžetu 2018. gadam un likumprojektu par vidēja termiņa budžeta ietvaru 2018., 2019. un 2020. gadam, kopā ar visu ministriju un citu centrālo valsts iestāžu priekšlikumiem jaunajām politikas iniciatīvām, ievērojot valsts budžeta finansiālās iespējas. Pēc nepieciešamā finansējuma piešķiršanas tas tiks nodots LVĢMC šajā noteikumu projektā valsts deleģēto funkciju izpildei, slēdzot atsevišķu pārvaldes uzdevumu deleģēšanas līgumu starp LVĢMC un VARAM. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Šāds finansējums no valsts budžeta nepieciešams pie nosacījuma, ka tiks piešķirti Eiropas Savienības fondu līdzekļi (saistīts ar MK noteikumiem Nr. 859). Kopumā paredzēts modernizēt esošās gaisa kvalitātes monitoringa stacijas, kas šobrīd atrodas Rīgā, Liepājā, Rēzeknē, Ventspilī un reģionālās novērojumu stacijas - Rucavā, Alūksnē, Skrīveros un Dobelē. Papildus plānots arī uzstādīt 3 jaunas monitoringa stacijas Rīgā, Liepājā un Rēzeknē. Ja iepriekš ieplānotie līdzekļi valsts gaisa kvalitātes tīkla modernizēšanai un jaunu staciju uzstādīšanai no Eiropas Savienības fondiem netiek piešķirti, tad nepieciešams daudz lielāks papildus finansējums no valsts budžeta, lai nodrošinātu Eiropas Savienības tiesību aktos noteikto prasību pilnvērtīgu izpildi.  Esošais finansējums, kas no Vides aizsardzības un reģionālās attīstības ministrijas budžeta programmas 28.00.00 „Meteoroloģija un bīstamo atkritumu pārvaldība” tiek ik gadu piešķirts LVĢMC gaisa kvalitātes monitoringa veikšanai un esošo staciju darbības uzturēšanai ir ~ 125 318 euro/gadā (informācija par esošajām valsts jeb LVĢMC pārziņā esošajām stacijām pieejama: <http://www.meteo.lv/gaisa-kvalitates-staciju-karte/?nid=470>). Šīs izmaksas ietver tehniskā personāla atalgojumu (14 840 euro), ceļa izdevumus (3748 euro), izmaksas par zemes nomu, zemes un telpu/būvju uzturēšanu, elektroenerģijas un sakaru rēķiniem, iekārtu un inventāra iegādi/nomu, rezerves daļu iegādi, aparatūras regulāru tehnisko apkopi un mēriekārtu kalibrēšanu (106 730 euro). | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1. Komisijas 2015. gada 28. augusta Direktīva (ES) 2015/1480, ar kuru groza dažus pielikumus Eiropas Parlamenta un Padomes Direktīvās 2004/107/EK un 2008/50/EK, ar ko paredz noteikumus attiecībā uz standartmetodēm, datu validēšanu un paraugu ņemšanas vietu izvietojumu gaisa kvalitātes novērtēšanai;  2. Eiropas Parlamenta un Padomes 2008. gada 21. maija Direktīva 2008/50/EK par gaisa kvalitāti un tīrāku gaisu Eiropai;  3. Eiropas Parlamenta un Padomes 2015. gada 25. novembra Direktīva 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **1. tabula  Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | 1. Komisijas 2015. gada 28. augusta Direktīva (ES) 2015/1480, ar kuru groza dažus pielikumus Eiropas Parlamenta un Padomes Direktīvās 2004/107/EK un 2008/50/EK, ar ko paredz noteikumus attiecībā uz standartmetodēm, datu validēšanu un paraugu ņemšanas vietu izvietojumu gaisa kvalitātes novērtēšanai;  2. Eiropas Parlamenta un Padomes 2008. gada 21. maija Direktīva 2008/50/EK par gaisa kvalitāti un tīrāku gaisu Eiropai;  3. Eiropas Parlamenta un Padomes 2015. gada 25. novembra Direktīva 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām. | | | | |
| A | B | | C | | D |
| **Direktīvas (ES) 2015/1480:** | | | | | |
| 3. pants | Nav jāpārņem | | - | | - |
| 4. pants | Nav jāpārņem | | - | | - |
| 5. pants | Nav jāpārņem | | - | | - |
| 1. pants un I pielikuma 1. punkta „a” apakšpunkts | 47., 48. un 49. punkts | | Ieviests pilnībā | | Neparedz stingrākas prasības |
| 1. pants un I pielikuma 1. punkta „b” apakšpunkts | 50. punkts | | Ieviests pilnībā | | Neparedz stingrākas prasības |
| 1. pants un I pielikuma 1. punkta „c” apakšpunkts | 50. un 51. punkts | | Ieviests pilnībā | | Neparedz stingrākas prasības |
| 1. pants un I pielikuma 2. punkts | 4. un 7., 8., 9., 10. un 11. punkts | | Ieviests pilnībā | | Neparedz stingrākas prasības |
| 2. pants un II pielikuma 1. punkts | 16. un 34. punkts | | Ieviests pilnībā | | Neparedz stingrākas prasības |
| 2. pants un II pielikuma 2. punkta „a” apakšpunkts | 43. punkts | | Ieviests pilnībā | | Neparedz stingrākas prasības |
| 2. pants un II pielikuma 2. punkta „b” apakšpunkts | 20. punkts | | Ieviests pilnībā | | Neparedz stingrākas prasības |
| 2. pants un II pielikuma 3. punkta „a” apakšpunkts | 4., 5. un 6. punkts | | Ieviests pilnībā | | Neparedz stingrākas prasības |
| 2. pants un II pielikuma 3. punkta „b” apakšpunkts | 13. punkts | | Ieviests pilnībā | | Neparedz stingrākas prasības |
| 2. pants un II pielikuma 3. punkta „c” apakšpunkts | 14. punkts | | Ieviests pilnībā | | Neparedz stingrākas prasības |
| 2. pants un II pielikuma 4. punkts | 39., 40. un 41. punkts | | Ieviests pilnībā | | Neparedz stingrākas prasības |
| Direktīva 2008/50/EK: | | | | | |
| 3. pants | 16. punkts | | Ieviests pilnībā | | Neparedz stingrākas prasības |
| 6. panta 5. punkts | 21. punkts | | Ieviests pilnībā | | Neparedz stingrākas prasības |
| 7. panta 3. punkta otrā daļa | 23. punkts | | Ieviests pilnībā | | Neparedz stingrākas prasības |
| 10. panta 6. punkts | 24. punkts | | Ieviests pilnībā | | Neparedz stingrākas prasības |
| 20. panta 2. punkts | 19. punkts | | Ieviests pilnībā | | Neparedz stingrākas prasības |
| 23. panta 2. punkts | 25. punkts | | Ieviests pilnībā | | Neparedz stingrākas prasības |
| 24. panta 1. punkta pēdējais teikums | 27. punkts | | Ieviests pilnībā | | Neparedz stingrākas prasības |
| 25. panta 1. punkts | 30. punkts | | Ieviests pilnībā | | Neparedz stingrākas prasības |
| I pielikuma A iedaļas pirmās daļas otrais un trešais teikums | 45. un 46. punkts | | Ieviests pilnībā | | Neparedz stingrākas prasības |
| I pielikuma A sadaļas otrās daļas pirmais, otrais un trešais teikums | 50. punkts | | Ieviests pilnībā | | Neparedz stingrākas prasības |
| III pielikuma B sadaļas 2. punkts | 42. punkts | | Ieviests pilnībā | | Neparedz stingrākas prasības |
| V pielikuma A sadaļas 1. punkta tabula | 39. punkts | | Ieviests pilnībā | | Neparedz stingrākas prasības |
| VI pielikuma B sadaļa | 14. punkts | | Ieviests pilnībā | | Neparedz stingrākas prasības |
| VI pielikuma C sadaļa | 12. punkts | | Ieviests pilnībā | | Neparedz stingrākas prasības |
| VIII pielikuma A sadaļa | 44. punkts | | Ieviests pilnībā | | Neparedz stingrākas prasības |
| X pielikuma B sadaļas pirmais teikums | 52. punkts | | Ieviests pilnībā | | Neparedz stingrākas prasības |
| X pielikuma C sadaļa | 53. punkts | | Ieviests pilnībā | | Neparedz stingrākas prasības |
| XIV pielikuma A sadaļas pēdējā daļa | 37. punkts | | Ieviests pilnībā | | Neparedz stingrākas prasības |
| XIV pielikuma B sadaļas tabula | 38. punkts | | Ieviests pilnībā | | Neparedz stingrākas prasības |
| XV pielikuma A sadaļa 7. punkta „a” apakšpunkts un 8. punkta „a” apakšpunkts | 55. un 56. punkts | | Ieviests pilnībā | | Neparedz stingrākas prasības |
| XVI pielikuma 4.punkta „d” un „e” apakšpunkts | 32. punkts | | Ieviests pilnībā | | Neparedz stingrākas prasības |
| **Direktīvas 2015/2193** | | | | | |
| 6. panta 9. punkts | 25. punkts | | Ieviests pilnībā | | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | | | |
| Cita informācija | Nav | | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Noteikumu projekts šo jomu neskar. | | | |
| A | | B | | C | |
| Iekļauj informāciju atbilstoši instrukcijas 58.1.apakšpunktā noteiktajam | | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. | | | |
| Cita informācija | | Nav | | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2016. gada 27. septembrī ievietots Vides aizsardzības un reģionālās attīstības ministrijas tīmekļa vietnē, sadaļā „Sabiedrības līdzdalība” (<http://www.varam.gov.lv/lat/likumdosana/normativo_aktu_projekti/normativo_aktu_projekti_vides_aizsardzibas_joma/>).  Pēc noteikumu projekta izsludināšanas tika saņemti dažādi komentāri no Latvijas Vides pārvaldības asociācijas, kā arī no Rīgas domes eksperta. Tika ņemts vērā ierosinājums par to, ka skaidrāk jānosaka, ka noteikumu prasības neattiecas uz operatoriem un zinātniskajām institūcijām, kā arī priekšlikums skaidrāk noteikt prasības, kas attiecas uz tām stacijām, kas mērījumus veic ārpus valsts monitoringa tīkla. Atbilstoši iesniegtajiem priekšlikumiem precizētas arī normas, kas saistītas ar mērījumu metožu (standartu) izmantošanu, kā arī veikti citi redakcionāla rakstura precizējumi. |
| 3. | Sabiedrības līdzdalības rezultāti | Saņemtie komentāri daļēji ņemti vērā. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | LVĢMC, Valsts vides dienests un pašvaldības un citas institūcijas, kas veic gaisa kvalitātes monitoringu un monitoringa datus publicē. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jauni uzdevumi noteikti LVĢMC (detalizētu skaidrojumu skatīt anotācijas II sadaļā). |
| 3. | Cita informācija | Nav |

**Anotācijas IV sadaļa - projekts šo jomu neskar.**

Vides aizsardzības un reģionālās attīstības ministrs K. Gerhards

Vides aizsardzības un reģionālās attīstības ministrijas

valsts sekretārs R. Muciņš

L. Maslova 67026586

[lana.maslova@varam.gov.lv](mailto:lana.maslova@varam.gov.lv)

V. Maļecka

[valentina.malecka@lvgmc.lv](mailto:valentina.malecka@lvgmc.lv)